** Αμμόχωστος**

***Δασκάλα*:** Ποιο παιδί γνωρίζει ένα μέρος της Αμμοχώστου όπου πολλοί πηγαίνουν για μπάνιο το καλοκαίρι;

***Μαρία*:** Εγώ κυρία. Κάθε καλοκαίρι πηγαίνουμε στην Αγία Νάπα. Η θάλασσα είναι πολύ καθαρή εκεί και η αμμουδιά είναι υπέροχη.

***Δασκάλα*:** Βέβαια! Αμμόχωστος σημαίνει «πόλη χωσμένη στην άμμο»! Ξέρετε ότι η Αμμόχωστος είχε κι άλλα ονόματα στα αρχαία χρόνια; Λεγόταν Αρσινόη, Κωνσταντία και Σαλαμίνα. Ήταν πάντα ένα σπουδαίο λιμάνι, και πριν την εισβολή του 1974 ήταν και ένα μεγάλο τουριστικό κέντρο.

***Σωτήρης*:** Εγώ έχω δει φωτογραφίες της Αρχαίας Σαλαμίνας.

***Δασκάλα*:** Η Σαλαμίνα ήταν σπουδαίο βασίλειο της Αρχαίας Κύπρου, και είχε ξακουστούς βασιλιάδες τον Ονήσιλο και τον Ευαγόρα.

***Κώστας*:** Κυρία, ο παππούς μου είναι από την Αμμόχωστο και μου είπε ότι εκεί γίνονταν πολύ ωραίες εκδηλώσεις και γιορτές. Μια από αυτές ήταν η γιορτή του πορτοκαλιού.

***Δασκάλα*:** Σωστά, Κώστα μου. Εκεί γίνονταν επίσης και τα περίφημα ανθεστήρια, καθώς και η μεγάλη γιορτή του κατακλυσμού.

***Μαρίνα*:** Δυστυχώς σήμερα δεν γίνονται αυτές οι γιορτές. Η γιαγιά μου, που κατάγεται από την Καρπασία μου, είπε ότι πριν την εισβολή του 1974, ο πληθυσμός της πόλης ήταν περίπου σαράντα χιλιάδες κάτοικοι. Η Καρπασία και το μεγαλύτερο μέρος της Αμμοχώστου είναι σήμερα σκλαβωμένα.

***Δασκάλα*:** Μόνο οχτώ χωριά της επαρχίας Αμμοχώστου είναι σήμερα ελεύθερα και μπορούμε να τα επισκεπτόμαστε: το Λιοπέτρι, το Φρέναρος, το Αυγόρου, ο Άγιος Γεώργιος Βρυσούλων, η Σωτήρα, η Δερύνεια, η Αγία Νάπα και το Παραλίμνι.

**ΑΣΚΗΣΕΙΣ**

1. *Βρες τις πιο κάτω λέξεις στο λεξικό και γράψε μια πρόταση με την καθεμιά.*

 *λιμάνι, τουριστικό κέντρο, πληθυσμός, επαρχία*

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................

2.  *Ψάξε για 7 από τα ελεύθερα χωριά της επαρχίας Αμμοχώστου, οριζόντια και κάθετα:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Σ | Π | Α | Ρ | Α | Λ | Ι | Μ | Ν | Ι |
| Σ | Δ | Υ | Ε | Τ | Ο | Κ | Π | Α | Χ |
| Ω | Α | Γ | Ι | Α | Ν | Α | Π | Α | Λ |
| Τ | Μ | Ο | Ο | Ε | Χ | Ν | Η | Λ | Π |
| Η | Φ | Ρ | Ε | Ν | Α | Ρ | Ο | Σ | Μ |
| Ρ | Μ | Ο | Τ | Η | Ι | Ο | Μ | Κ | Ζ |
| Α | Π | Υ | Δ | Γ | Η | Ξ | Κ | Λ | Α |
| *Δ* | *Ε* | *Ρ* | *Υ* | *Ν* | *Ε* | *Ι* | *Α* | *Α* | *Σ* |
| *Α* | *Γ* | *Λ* | *Ι* | *Ο* | *Π* | *Ε* | *Τ* | *Ρ* | *Ι* |

**Γενικές γνώσεις για την περιοχή της Αμμοχώστου**

*Μπορείς να παίξεις ένα παιχνίδι γνώσεων για την Αμμόχωστο με τους συμμαθητές σου, χρησιμοποιώντας τις παρακάτω πληροφορίες.*

**Προϊόντα:** Πατάτες. Τα χωριά της Αμμοχώστου ονομάζονται Κοκκινοχώρια, από το κόκκινο χρώμα που έχει η γη τους, και πατατοχώρια. Εκτός από πατάτες, παράγουν καρπούζια, ντομάτες και εσπεριδοειδή (πορτοκάλια, μανταρίνια, λεμόνια, γκρέϊπφρουτ).

Ένα **ψαρολίμανο** της περιοχής: Λιοπέτρι

Ένα **μοναστήρι** που γιορτάζει στις 6 Οκτωβρίου: Άγιος Κενδέας

**Μέρα Μνήμης Αμμοχώστου**: 16 Αυγούστου, μέρα που σκλαβώθηκε από τους Τούρκους η πόλη με τη χρυσή αμμουδιά. Διοργανώνεται από το Δήμο Αμμοχώστου, ονομάζεται Αμμοχώστια και γίνεται στη Λεμεσό, όπου βρίσκεται σήμερα ο Ναυτικός όμιλος Αμμοχώστου.

**Το μεγαλύτερο χωριό**: Το Ριζοκάρπασο είναι το μεγαλύτερο χωριό της επαρχίας Αμμοχώστου και ήταν, πριν το 1974, το χωριό με τον μεγαλύτερο πληθυσμό ανάμεσα στα χωριά της Καρπασίας. Ονομάζεται έτσι, επειδή είναι η ρίζα (στην αρχή) της χερσονήσου της Καρπασίας. Εκεί ζουν αρκετοί **εγκλωβισμένοι** και ένα ελληνικό δημοτικό σχολείο και ένα γυμνάσιο λειτουργούν για τα παιδιά των εγκλωβισμένων.

**Χερσόνησος των Αγίων**: Λέγεται έτσι η Καρπασία, επειδή οι Καρπασίτες έχουν πολλούς δικούς τους Αγίους. Τον Άγιο Φίλωνα, τον Άγιο Ερμόλαο, τον Άγιο Συνέσιο, τον Άγιο Επιφάνιο και άλλους. Πολλά χωριά της Καρπασίας έχουν ονόματα αγίων: Άγιος Ανδρόνικος, Άγιος Συμεών, Άγιος Ηλίας, Άγιος Ευστάθιος και άλλα.

**Φρούριο της περιοχής**: Κάστρο της Καντάρας. Χτίστηκε στα βυζαντινά χρόνια. Είναι ένα από τα «σπίδκια της Ρήγαινας»